เงินบาทแข็ง ไม่กระทบกลุ่มไทยซัมมิท
&#8220;สมพร&#8221; เผยกลุ่มไทยซัมมิท&nbsp; ไม่ได้รับผลกระทบจากค่าเงินบาทแข็ง
20 ต.ค. 2553

“สมพร” เผยกลุ่มไทยซัมมิท  ไม่ได้รับผลกระทบจากค่าเงินบาทแข็ง
นางสมพร จึงรุ่งเรืองกิจ ประธานกรรมการบริหาร กลุ่มบริษัท ไทยซัมมิท ผู้ผลิตชิ้นส่วนรถยนต์รายใหญ่  เปิดเผยว่า กลุ่มไทยซัมมิท ไม่ได้รับผลกระทบจากเงินบาทแข็งค่า เมื่อเทียบกับเงินดอลลาร์สหรัฐ เนื่องจาก ไม่ได้พึ่งการส่งออก และสินค้าที่ผลิตส่วนใหญ่ของกลุ่ม ฯ จะส่งขายโดยตรงให้กับค่ายรถยนต์ในประเทศ 
สำหรับโรงงานผลิตชิ้นสว่นในต่างประเทศ จะรับรู้รายได้เป็นสกุลเงินตราต่างประเทศ  ยังไม่ได้นำเข้ามาในประเทศ จึงไม่ได้รับรู้เป็นเงินบาทขณะนี้ 
“ ชิ้นส่วนรถยนต์ที่ไทยซัมมิท ผลิต ส่วนใหญ่เป็นการขายในประเทศ และขายให้กับค่ายรถยนต์ในประเทศ ซึ่งค่ายรถต่าง ๆ จะเป็นผู้นำสินค้าออกไปอีกที เราจึงไม่ได้รับผลกระทบจากค่าเงินบาทแข็ง” นางสมพร กล่าว